b'\n_START_ARTICLE_\nJohn Zupan\n_START_SECTION_\n\xc5\xbdivljenjepis\n_START_PARAGRAPH_\nZupan se je v Ljubljani sprva \xc5\xa1olal na ni\xc5\xbeji gimnaziji in nato dve leti na trgovski \xc5\xa1oli. Po odslu\xc5\xbeeni voja\xc5\xa1\xc4\x8dini se je leta 1903 odselil v Ameriko, kjer se je zaposlil pri \xc4\x8dasniku Glas naroda kot pomo\xc5\xbeni urednik. Leta 1911 je v Duluthu prevzel uredni\xc5\xa1tvo Narodnega vestnika, 1912 pa se je vrnil h Glasu naroda. Leta 1915 je za\xc4\x8del urejati Glasilo K.S.K. Jednote v Chichagu, katerega je od leta 1923 do 1946 urejal v Clevelandu. Zupan je bil tudi prilo\xc5\xbenostni gledali\xc5\xa1ki igralec in amaterski re\xc5\xbeiser.\n_START_SECTION_\nLiterarno delo\n_START_PARAGRAPH_\nZupan je pisal posvetne in religiozne pesmi, ki so bile po slogu blizu ljudskim. V pesmih pripoveduje o svojem odnosu do narave, \xc5\xbeivljenja, ljubezni, smrti, o vojnih in socialnih stiskah._NEWLINE_V Glasu naroda je pod pvsevdonimom Mike Cegare objavljal satiri\xc4\x8dne \xc4\x8drtice in humoreske. Svoja dela je objavljal \xc5\xa1e v publikacijah: Ameri\xc5\xa1ka domovina, Ave Maria, Novi svet in Zarja. Napisal je tudi precej spominskih in avtobiografskih \xc4\x8drtic.'